Παλιά ρωσική μικρογραφία
Ο **Βέλες** (κυρ.:*Велес*, αρχ. σλαβον.: *Велесъ*), γνωστός και ως **Βόλος** ήταν σλαβική θεότητα. Ο Βέλες ήταν ένας από τους λίγες θεότητες στην Σλαβική μυθολογία που λατρευόταν σε όλα τα Σλαβικά έθνη. Οι μελετητές της Σλαβικής θρησκείας έχουν ανακαλύψει ότι ο Βέλες ήταν η αντίπαλη θεότητα του θεού της Βροντής Περούν. Παριστάνεται με την μορφή ενός Δράκοντα, στους παγανιστές Σλάβους ήταν μια Χίμαιρα, διασταύρωση μιας αρκούδας με ένα φίδι που καταβροχθίζει το ζωικό βασίλειο. Το ιερό του δέντρο είναι η Ιτιά ενώ του Περούν είναι η Βελανιδιά, δεν υπάρχουν ευθείς πηγές για αυτό, σχετίζεται με τις λατρείες που είχαν οι ίδιες θεότητες στο Πρώτο-Ινδο-Ευρωπαικό Πάνθεον θεοτήτων. Για πρώτη φορά αναφέρεται στις συνθήκες ειρήνης του 10ου αιώνα μεταξύ των Βασιλέων του κράτους των Ρως και των βυζαντινών αυτοκρατόρων, όπου οι Σλάβοι κάνουν έναν όρκο ειρήνης όπου ορκίζονταν στους θεούς Περούν και Βέλες .

Ο Βέλες ήταν ο θεός των κτηνοτρόφων και των αγροτών ο οποίος τους τιμωρεί με ασθένειες, το αντίθετο του θεού Περούν που ήταν ο θεός του πολέμου. Στα μέσα του 10ου αιώνα ο Βλαδίμηρος Α' του Κιέβου είχε στήσει στο Κίεβο επτά αγάλματα θεών και αυτό του Βέλες είχε στηθεί σε ξεχωριστή θέση στην αγορά της πόλης, κάτι που δείχνει ότι η λατρεία του Βέλες συνδεόταν και με το εμπόριο, ενώ του Περούν στον λόφο που βρισκόταν το κάστρο. Η ξεχωριστή λατρεία των Περούν και Βέλες είναι σήμερα ζωντανή στην τοπογραφία: χωριά και πόλεις στα πεδινά, έλκουν τ' όνομά τους από τον Βέλες, ενώ στις κορυφές των λόφων από τον Περούν.

Το όνομα Βέλες έχει βρεθεί σε Τσέχικα αρχεία το 15ου και 16ου αιώνα και σημαίνει το Δράκο ή τον διάβολο. 

Ο λόγος της εχθρότητας μεταξύ δύο Θεών είναι η κλοπή από τον Βέλες της συζύγου του Περούν, ή συνήθως, των βοοειδών. Στην σλαβική μυθολογία ο Βέλες εμφανίζεται με την μορφή τεράστιου φιδιού από τις σπηλιές του υποκόσμου και ανεβαίνει προς τα πάνω το σλαβικό παγκόσμιο δέντρο προς τη θεϊκή περιοχή του Περούν. Ο Περούν εκδικείται και επιτίθεται στον Βέλες με τις αστραπές του. Ο Βέλες φεύγει, και κρύβεται μέσα σε δέντρα, σε ζώα ή σε ανθρώπους. Στο τέλος σκοτώνεται από Περούν, και σε αυτόν τον τελετουργικό θάνατο, απελευθερώνετε το σώμα που βρισκόταν μέσα ο Βέλες από αυτόν, με μορφή βροχής που πέφτει από τους ουρανούς. Αυτόν το μύθο σήμερα πιστεύουν ότι οι αρχαίοι Σλάβοι τον σχέτιζαν με την αλλαγή του καιρού.

Παραπομπές
----------

1. ↑  Katičić, Radoslav (2008). Božanski boj: Tragovima svetih pjesama naše pretkršćanske starine
2. ↑  Успенский, Борис Александрович (1982). Филологические разыскания в области славянских древностей. Реликты язычества в восточнославянском культе Николая Мириликийского
3. ↑  Jaan Puhvel, Analecta Indoeuropaea, (a collection of articles), publ. by Innsbrucker Beitrage zur Sprachwissenschaft, Innsbruck, 1981

Βιβλιογραφία
------------

* Vitomir Belaj "Hod kroz godinu, mitska pozadina hrvatskih narodnih vjerovanja i obicaja", Golden Marketing, Zagreb 1998. ISBN 953-6168-43-X
* ^ Boris Rybakov. Αρχαίος Σλαβικός Παγανισμός. Μόσχα, 1981

Εξωτερικοί σύνδεσμοι
--------------------

* Πολυμέσα σχετικά με το θέμα  Veles (god) στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 18112147
* GND: 122700910
* NKC: xx0308183

 |

 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σλαβική μυθολογία |
| --- |
|  |
| Κύριες θεότητες | 
* Βέλες
* Γιαρίλο
* Μοράνα
* Νταζβόγ
* Περούν
* Ράντεγκαστ
* Σβάντεβιτ
* Σβαρόγ ή Σβάροζιτς
* Τρίγκλαβ
 |  |
|  |
| Μυθικές φιγούρες | 
* Κοσέι
* Λιμπούσε
* Μπάμπα Γιαγκά
* Ζόρια
 |
|  |
| Πλάσματα | 
* Αλκονόστ
* Γκαμαγιούν
* Ρουσάλκα
* Σίριν
* Σισίγκα
 |

 |